
2026/0228 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 13 iulie 2021 de aprobare a evaluării planului de redresare și reziliență al Greciei
CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: https://eur-lex.europa.eu/eli/reg/2021/241/oj] 

având în vedere propunerea Comisiei Europene,
întrucât:
(1)	În urma transmiterii de către Grecia, la 27 aprilie 2021, a planului național de redresare și reziliență („PRR”), Comisia a propus Consiliului ca planul să primească o evaluare pozitivă. La 13 iulie 2021, Consiliul a aprobat evaluarea pozitivă printr-o decizie de punere în aplicare[footnoteRef:3] („Decizia de punere în aplicare a Consiliului din 13 iulie 2021”). Decizia de punere în aplicare a Consiliului din 13 iulie 2021 a fost modificată prin Deciziile de punere în aplicare ale Consiliului din 8 decembrie 2023[footnoteRef:4], 16 iulie 2024[footnoteRef:5], 21 ianuarie 2025[footnoteRef:6], 18 iulie 2025[footnoteRef:7] și 12 decembrie 2025[footnoteRef:8]. [3: 	ST 10152/21 INIT; ST 10152/21 ADD 1.]  [4: 	ST 15831/23 REV1; ST 15831/23 ADD 1 REV 1.]  [5: 	ST 11858/24 INIT; ST 151858/24 COR 1; ST 151858/24 ADD 1; ST 151858/24 ADD COR 1.]  [6: 	ST 17055/24 INIT; ST 17055/24 ADD 1; ST 17055/24 ADD 1 COR 1.]  [7: 	ST 11101/25 INIT; ST 11101/25 ADD1.]  [8: 	ST 15754/25 INIT; ST 15754/25 ADD1. ] 

[bookmark: _Hlk130805569](2)	La 8 mai 2026, Grecia a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 13 iulie 2021 în conformitate cu articolul 21 alineatul (1) din Regulamentul (UE) 2021/241, arătând că, în parte, planul de redresare și reziliență nu mai poate fi realizat, în parte, din cauza unor circumstanțe obiective. Pe această bază, Grecia a prezentat un plan de redresare și reziliență modificat.
Modificări în baza articolului 21 din Regulamentul (UE) 2021/241 
(3)	Modificările aduse planului de redresare și reziliență prezentat de Grecia ca urmare a unor circumstanțe obiective privesc 111 măsuri. 
[bookmark: _Hlk158894031](4)	Grecia a explicat că o măsură nu mai este realizabilă din cauza unor dificultăți tehnice neprevăzute. Este vorba despre măsura 16892 – Modernizarea căilor ferate suburbane din Attica de Vest. Din acest motiv, Grecia a solicitat eliminarea măsurii respective. Decizia de punere în aplicare a Consiliului din 13 iulie 2021 ar trebui modificată în consecință. 
(5)	Grecia a explicat că șapte măsuri nu mai sunt realizabile, în parte, din cauza unor întârzieri neprevăzute legate de procedurile de achiziții publice. Este vorba despre măsura 16955 – Modernizarea infrastructurii și a serviciilor de cloud computing ale infrastructurilor naționale de cercetare și tehnologie (GRNET), măsura 16941 – Restructurarea și redefinirea sucursalelor locale ale DYPA pentru promovarea ocupării forței de muncă (KPA2), măsura 16794 – Consolidarea sistemului de ucenicie, măsura 16795 – Infrastructura de sănătate, măsura 16611 – Transformarea digitală a auditurilor fiscale, măsura 16536 – Modernizarea infrastructurii și a echipamentelor depozitelor HOCRED, măsura 16931 – Dezvoltarea turismului. Din acest motiv, Grecia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui modificată în consecință. 
(6)	Grecia a explicat că nouă măsuri nu mai sunt realizabile, parțial din cauza cererii mai scăzute decât se preconizase. Este vorba despre măsura 16872 – Renovarea energetică a clădirilor rezidențiale, măsura 16874 – Energie și antreprenoriat, măsura 16755 – Reforma sistemului de asistență medicală primară, măsura 16688 – Promovarea integrării populației refugiate pe piața forței de muncă, măsura 16715 – Reforma muncii în sectorul cultural, măsura 16922 – Integrarea socială, măsura 16925 – Transformarea digitală a sistemului de sprijin social, măsura 16919 – Protecția copilului, măsura 16721 – Accelerarea producției inteligente. Din acest motiv, Grecia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui modificată în consecință.
(7)	Grecia a explicat că o măsură nu mai este, în parte, realizabilă în parte din cauză de forță majoră. Este vorba despre măsura 16910 – Gestionarea și monitorizarea protecției civile. Pe această bază, Grecia a solicitat modificarea măsurii respective. Decizia de punere în aplicare a Consiliului din 13 iulie 2021 ar trebui modificată în consecință.
(8)	Grecia a explicat că 24 de măsuri nu mai sunt realizabile, în parte, din cauza unor dificultăți tehnice neprevăzute. Este vorba despre măsura 16831 – Produc-E Green, măsura 16875 – Dezvoltarea infrastructurii și restaurarea clădirilor din fostul patrimoniu regal din Tatoi, măsura 16911 – Mijloace aeriene pentru gestionarea crizelor, măsura 16742 – Transformarea digitală a Ministerului Afacerilor Externe, măsura 16956 – Extinderea Syzefxis II, măsura 16706 – Transformarea digitală a IMM-urilor, măsura 16676 – Transformarea digitală a educației, măsura 16904 – Handicap, măsura 16934 – Modernizarea educației și formării profesionale, măsura 16291 – Transformarea digitală a administrației fiscale și vamale, măsura 16581 – Consolidarea supravegherii și a credibilității pieței de capital, măsura 16630 – Autostrada din nordul insulei Creta (Β.Ο.Α.Κ.), măsura 16631 – Modernizarea siguranței rutiere, măsura 16912 – Echipamente de combatere a incendiilor forestiere, prevenire și răspuns, măsura 16735 – Utilizarea „artelor pe bază de rețetă”, promovarea coeziunii sociale și exploatarea resurselor din economia vârstei a treia, măsura 16624 – Crearea, extinderea și modernizarea infrastructurilor centrelor de cercetare din subordinea Secretariatului General pentru Cercetare și Inovare (GSRI), măsura 16833 – Punerea în aplicare a lucrărilor de siguranță aeroportuară, măsura 16486 – Muzeul antichităților subacvatice, măsura 16851 – Protecția biodiversității ca motor al creșterii durabile, măsura 16959 – Transformarea digitală a căilor ferate elene, măsura 16960 – Infrastructură inteligentă cu accent pe mediu și cultură, măsura 16975 – Intervenții de modernizare pentru porturile regionale, măsura 16543 – Acțiuni pentru simplificarea mediului de afaceri și modernizarea acestuia în ceea ce privește calitatea și siguranța, măsura 16626 – Transformarea economică a sectoarelor agricol și al acvaculturii. Din acest motiv, Grecia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui modificată în consecință.
(9)	Grecia a explicat că au fost modificate 18 măsuri pentru a pune în aplicare alternative mai bune în scopul atingerii nivelului de ambiție inițial al acestora. Este vorba despre măsura 16870 – Intervenții pentru interconectarea rețelelor de energie electrică ale insulelor și investiții în rețeaua de energie electrică, măsura 16285 – Strategia națională privind apa, măsura 16725 – Modernizarea învățământului superior artistic, măsura 16772 – Legea privind gestionarea deșeurilor pentru depozitarea și reciclarea durabilă a deșeurilor, măsura 16756 – Reforme organizaționale ale sistemului de sănătate, măsura 16400 – Programul privind locuințele la prețuri accesibile „My Home II”, măsura 16402 – Locuințe sociale și la prețuri accesibile, măsura 16292 – Noi clădiri judiciare și renovări, măsura 16575 – Accelerarea administrării justiției, măsura 16957 – Consolidarea capacității sistemului financiar de a depăși provocările moștenite și de a finanța economia reală, măsura 16618 – Cercetare de bază & aplicată, măsura 16982 – Reforma organizațională în sectorul feroviar, măsura 16403 – Injecție de capital în Banca Elenă de Dezvoltare, măsura 16990 – Reforma rețelei și a capacității de stocare 16993 – Foaie de parcurs pentru intervenții inovatoare în materie de eficiență energetică și identificarea de noi instrumente financiare, măsura 16994 – Eficiența energetică și promovarea surselor regenerabile de energie pentru autoconsum, măsura 16293 – Cultura ca motor al creșterii, măsura 16824 – Registre electronice. Din acest motiv, Grecia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui modificată în consecință. 
(10)	Grecia a explicat că au fost modificate 41 de măsuri pentru a pune în aplicare alternative mai bune care să permită reducerea sarcinii administrative și simplificarea deciziei de punere în aplicare a Consiliului, atingându-se totodată obiectivele măsurilor respective. Este vorba despre măsura 16899 – Operatorul rețelei elene de distribuție a energiei electrice (HEDNO), substațiile de înaltă tensiune/medie tensiune, măsura 16900 – Rețeaua aeriană elenă de distribuție a energiei electrice (HEDNO), măsura 16404 – Programul de dezvoltare pentru administrația locală „Antonis Tritsis”, măsura 16736 – Noul sistem de achiziții publice, măsura 16485 – Itinerarii culturale la siturile și monumentele arheologice, măsura 16792 – Calificarea, recalificarea și perfecționarea forței de muncă prin intermediul unui model de formare reformat (Educație și formare profesională & Reforma formării), măsura 16926 – Sprijin pentru instalarea de sisteme de stocare pentru a îmbunătăți pătrunderea SRE, măsura 16873 – Intervenții în zonele rezidențiale și în parcul imobiliar, măsura 16932 – Centrul olimpic de atletism din Atena, măsura 16924 – Electromobilitate, măsura 16850 – Furnizarea apei potabile și infrastructuri de economisire, măsura 16854 – Orașe inteligente, măsura 16750 – Transformarea digitală a sistemelor de muncă, măsura 16942 – Transformarea digitală a serviciului public de ocupare a forței de muncă (DYPA), măsura 16933 – Modernizarea educației și formării profesionale (EFP): Achiziționarea de echipamente de laborator pentru laboratoarele unităților EFP, măsura 16746 – Reforma politicilor pasive în domeniul pieței forței de muncă pentru a sprijini tranzițiile către ocuparea forței de muncă, măsura 16747 – Reforma politicilor active în domeniul pieței forței de muncă, măsura 16752 – Transformarea digitală a sănătății (DigHealth), măsura 16753 – Înființarea sistemelor de îngrijire a sănătății la domiciliu și de „spitale la domiciliu”, măsura 16757 – Centrul de radioterapie din cadrul Spitalului pentru boli toracice „Sotiria” din Atena, măsura 16727 – Transformarea digitală a justiției (e-justiție), măsura 16580 – Punerea în aplicare a noului cadru unificat de insolvență pentru restructurarea datoriei și a doua șansă, măsura 16711 – Profesionalizarea domeniului achizițiilor publice, măsura 16952 – Consolidarea cadrului național anticorupție, măsura 16974 – Reforma contabilă, măsura 16972 – Reformarea administrației publice, măsura 16622 – HORIZON 2020 „Marca de excelență”: Finanțarea întreprinderilor inovatoare de top, măsura 16654 – TH2ORAX: Trellis Holistic & Hybrid Operational Ruggedized Autonomous eXemplary system, măsura 16971 – Cercetare – Creare – Inovare, măsura 16433 – Protecția monumentelor culturale și a siturilor arheologice împotriva schimbărilor climatice, măsura 16435 – Restaurarea – Conservarea – Îmbunătățirea monumentelor de pe Acropole, măsura 16634 – Parcuri industriale, măsura 16921 – Recalificare și actualizare a competențelor în turism, măsura 16949 – Poduri inteligente, măsura 16593 – Modificarea cadrului juridic pentru atragerea investițiilor strategice, măsura 16989 – Optimizarea utilizării spațiului terestru și maritim pentru dezvoltarea SRE și a dezvoltării energiei eoliene offshore, măsura 16991 – Cadru de reglementare pentru o rețea inteligentă, măsura 16992 – Set de instrumente pentru promovarea partajării energiei, a autoconsumului și a comunităților de energie din surse regenerabile, măsura 16995 – Proiect de producție de hidrogen din surse regenerabile. În plus, Grecia a solicitat fuzionarea măsurii 16827 – Strategia de guvernanță a datelor pentru sectorul public cu măsura 16928 – Încorporarea de noi tehnologii și tendințe pentru servicii avansate ale administrației publice. Pe această bază, Grecia a solicitat ca măsurile respective să fie modificate. Decizia de punere în aplicare a Consiliului din 13 iulie 2021 ar trebui modificată în consecință. 
(11)	În urma eliminării/scăderii nivelului de punere în aplicare a măsurilor în conformitate cu articolul 21 din Regulamentul (UE) 2021/241, Grecia a solicitat utilizarea resurselor eliberate prin eliminarea măsurilor și scăderea nivelului de punere în aplicare a măsurilor pentru a adăuga două noi măsuri [măsura 16880 – Contribuția DES ADMIE la majorarea capitalului social al IPTO pentru facilitarea interconexiunilor și modernizarea rețelei de energie electrică de înaltă tensiune, măsura 16859 – Contribuție voluntară la întreprinderea comună EuroHPC pentru gigafabrica de IA] și pentru a crește nivelul de punere în aplicare a 10 măsuri. Este vorba de măsura 16401 – Programul de modernizare energetică „Modernizează-mi locuința”, măsura 16846 – Infrastructuri de gestionare a apelor urbane reziduale și a nămolurilor rezultate din tratarea apelor uzate, măsura 16983 – Verificarea preliminară a rezistenței la cutremure a clădirilor, măsura 16855 - “Sateliți de mici dimensiuni”, măsura 16783 – Punerea în aplicare a Programului național de prevenire în domeniul sănătății publice „Spiros Doxiadis” (PNP „SD”), măsura 16628 - Autostrada E-65 din Grecia Centrală: Secțiunea Trikala-Egnatia, măsura 16293 – Cultura ca motor al creșterii, măsura 16879 – Pregătirea planurilor urbane în vederea punerii în aplicare a reformei politicii urbane, măsura 16999 – Restabilirea accesibilității în urma efectelor devastatoare ale furtunilor „DANIEL” și „ELIAS”, măsura 16980 – Facilitatea de împrumut. Din acest motiv, Grecia a solicitat creșterea nivelului de punere în aplicare în cazul a opt măsuri și adăugarea a trei noi măsuri. Decizia de punere în aplicare a Consiliului din 13 iulie 2021 ar trebui modificată în consecință.
Distribuția jaloanelor și a țintelor
(12)	Distribuția jaloanelor și a țintelor în tranșe ar trebui modificată pentru a ține seama de modificările aduse planului de redresare și reziliență și de calendarul orientativ prezentat de Grecia.
Corectarea erorilor materiale
(13)	În textul deciziei de punere în aplicare a Consiliului au fost identificate două erori materiale care afectează două jaloane/ținte din cadrul unei componente. Decizia de punere în aplicare a Consiliului ar trebui modificată pentru a corecta aceste erori materiale care nu reflectă conținutul planului de redresare și reziliență prezentat Comisiei la 27 aprilie 2021, astfel cum a fost convenit între Comisie și Grecia. Aceste erori materiale se referă la descrierile țintelor 157 și 158 din cadrul măsurii 16816 – Reducerea și raționalizarea cheltuielilor cu asistența medicală, din cadrul componentei 3.3 – Îmbunătățirea rezilienței, a accesibilității și a sustenabilității asistenței medicale. Respectivele corecturi nu afectează punerea în aplicare a măsurilor în cauză.
Evaluarea Comisiei
(14)	Comisia a evaluat planul de redresare și reziliență modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
Principiul de „a nu aduce prejudicii semnificative”
(15)	În conformitate cu articolul 19 alineatul (3) litera (d) din Regulamentul (UE) 2021/241 și cu criteriul 2.4 din anexa V la acesta, se preconizează că PRR modificat va asigura faptul că nicio măsură (nota A) de punere în aplicare a reformelor și a proiectelor de investiții incluse în PRR nu prejudiciază în mod semnificativ obiectivele de mediu, în sensul articolului 17 din Regulamentul (UE) 2020/852 al Parlamentului European și al Consiliului[footnoteRef:9] (principiul de „a nu prejudicia în mod semnificativ”).  [9: 	Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088 (JO L 198, 22.6.2020, p. 13), ELI: https://eur-lex.europa.eu/eli/reg/2020/852/oj/eng).] 

(16)	Planul de redresare și reziliență modificat evaluează respectarea principiului de „a nu aduce prejudicii semnificative”, urmând metodologia stabilită în orientările tehnice furnizate în Comunicarea Comisiei intitulată „Orientări tehnice privind aplicarea principiului de «a nu aduce prejudicii semnificative» în temeiul Regulamentului privind Mecanismul de redresare și reziliență”. Evaluarea se efectuează în mod sistematic pentru fiecare reformă și investiție modificată, urmând abordarea în două etape. În urma evaluării rezultă că, pentru toate măsurile modificate, nu există niciun risc de prejudiciu semnificativ. Dacă este necesar, cerințele evaluării privind respectarea principiului de „a nu aduce prejudicii semnificative” sunt consacrate în concepția unei măsuri și sunt specificate într-un jalon sau într-o țintă a acestei măsuri. Pe baza informațiilor furnizate, se poate concluziona că nicio măsură nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852. 
Contribuția la tranziția verde, inclusiv la biodiversitate
(17)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Cuantumul aferent măsurilor de sprijinire a obiectivelor climatice reprezintă 39,8 % din suma totală alocată planului de redresare și reziliență modificat și 100 % din costurile totale estimate ale măsurilor din capitolul privind REPowerEU, calculate în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este în concordanță cu informațiile incluse în Planul național privind energia și clima pentru perioada 2021-2030.
(18)	Planul de redresare și reziliență modificat menține măsuri de sprijinire a tranziției verzi care contribuie la atingerea țintelor fixate pentru perioada 2030-2050 și a obiectivului Uniunii de realizare a neutralității climatice până în 2050, precum și la promovarea biodiversității. De exemplu, în cadrul măsurii 16994, se preconizează că 117 455 de instalații solare pentru încălzirea apei și 22 500 de pompe de căldură vor fi achiziționate de gospodării, inclusiv obiective specifice stabilite pentru gospodăriile vulnerabile. 
Contribuția la tranziția digitală
(19)	În conformitate cu articolul 19 alineatul (3) litera (f) din Regulamentul (UE) 2021/241 și cu criteriul 2.6 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția digitală sau la abordarea provocărilor generate de aceasta. Cuantumul aferent măsurilor de sprijinire a obiectivelor digitale reprezintă 25,2 % din suma totală alocată planului de redresare și reziliență modificat, calculată în conformitate cu metodologia din anexa VII la regulamentul menționat. 
(20)	Măsurile din planul de redresare și reziliență modificat continuă să contribuie la tranziția digitală sau la abordarea provocărilor conexe, precum și să abordeze în mod pozitiv deficiențele Greciei în domeniul digital, astfel cum au fost identificate în cel de al doilea raport privind stadiul evoluției deceniului digital publicat în 2026. Planul de redresare și reziliență modificat continuă să abordeze în mod semnificativ provocările legate de tranziția digitală cu care se confruntă Grecia în domeniile conectivității, al serviciilor publice digitale, al capitalului uman și al competențelor digitale, al digitalizării întreprinderilor și al adoptării tehnologiei digitale avansate. 
Stabilirea costurilor
(21)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la costurile totale estimate ale planului de redresare și reziliență este, într-o măsură moderată (nota B), rezonabilă și plauzibilă, respectă principiul eficienței costurilor și este proporțională cu impactul economic și social național preconizat.
(22)	Grecia a furnizat suficiente informații și dovezi în sprijinul faptului că respectivele costuri estimate nu au făcut obiectul unei finanțări existente sau planificate din partea Uniunii. Cu toate acestea, într-un număr limitat de cazuri, estimările costului nu au putut fi justificate suficient. În ansamblu, acestea justifică acordarea unei note B în temeiul criteriului de evaluare de la articolul 19 alineatul (3) litera (i) din Regulamentul (UE) 2021/241. În fine, cuantumul costurilor totale estimate ale planului de redresare și reziliență este conform cu principiul eficienței costurilor și proporțional cu impactul economic și social național preconizat. 
Orice alte criterii de evaluare
(23)	Comisia consideră că modificările prezentate de Grecia nu afectează evaluarea pozitivă a planului de redresare și reziliență prevăzută în Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Greciei în ceea ce privește relevanța, eficacitatea, eficiența și coerența planului de redresare și reziliență în raport cu criteriile de evaluare prevăzute la articolul 19 alineatul (3) literele (a), (b), (c), (da), (db), (g), (h), (j) și (k). 
Măsuri de sprijinire a operațiunilor de investiții care contribuie la obiectivele platformei Tehnologii strategice pentru Europa (STEP)
(24)	În conformitate cu articolul 4 alineatul (4) din Regulamentul (UE) 2024/795, Grecia a considerat prioritare proiectele cărora le-a fost acordată o marcă de suveranitate în temeiul articolului 4 alineatul (1) din Regulamentul (UE) 2024/795. Cu toate acestea, Grecia a considerat că niciun proiect căruia i s-a acordat o marcă de suveranitate nu urma să fie inclus în planul de redresare și reziliență modificat, deoarece calendarul lor depășește anul 2026.
Evaluare pozitivă
(25)	În urma evaluării pozitive de către Comisie a planului de redresare și reziliență modificat, prin care s-a constatat că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) și cu anexa V la acest regulament, ar trebui să fie stabilite reformele și proiectele de investiții necesare pentru implementarea planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuția financiară
(26)	Costurile totale estimate ale planului de redresare și reziliență modificat al Greciei sunt de 36 113 375 270 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Grecia, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:10], cu articolul 20 alineatul (4) și cu articolul 21a alineatul (6) din Regulamentul (UE) 2021/241 care este alocată planului de redresare și reziliență modificat al Greciei ar trebui să fie egală cu 18 220 378 076 EUR. Prin urmare, contribuția financiară pusă la dispoziția Greciei rămâne neschimbată. [10: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: http://data.europa.eu/eli/reg/2021/1755/oj).
] 

Împrumuturi
(27)	Sprijinul sub formă de împrumuturi pus la dispoziția Greciei, în valoare de 17 727 538 920 EUR, rămâne neschimbat. 
(28)	Prin urmare, Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Greciei ar trebui modificată în consecință. Din motive de claritate, anexa la Decizia de punere în aplicare a Consiliului din 13 iulie 2021 ar trebui să fie înlocuită în întregime.
(29)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri ale Uniunii în cadrul oricărui alt program al Uniunii în afară de cel prevăzut de mecanism sau procedurilor legate de denaturări ale funcționării pieței interne care ar putea fi inițiate, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE: 
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență modificat al Greciei pe baza criteriilor prevăzute la articolul 19 alineatul (3) din Regulamentul (UE) 2021/241. 

Articolul 2 
Modificări
Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Greciei se modifică după cum urmează: 
Anexa se înlocuiește cu textul prevăzut în anexa la prezenta decizie.
Articolul 3 
Destinatar
Prezenta decizie se adresează Republicii Elene.
Adoptată la Bruxelles,
	Pentru Consiliu
	Președintele

